CELEX: 32002R0962
Language: sk
Date: 2002-05-27 00:00:00
Title: Nariadenie Rady (ES) č. 962/2002 z 27. mája 2002, ktorým sa mení a dopĺňa nariadenie (ES) č. 1868/94, ktorým sa zriaďuje systém kvót pre výrobu zemiakového škrobu

Dôležité právne oznámenie

|

32002R0962

Úradný vestník L 149 , 07/06/2002 S. 0001 - 0002

		Nariadenie Rady (ES) č. 962/2002z 27. mája 2002,ktorým sa mení a dopĺňa nariadenie (ES) č. 1868/94, ktorým sa zriaďuje systém kvót pre výrobu zemiakového škrobuRADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej články 36 a 37,so zreteľom na návrh Komisie [1],so zreteľom na stanovisko Európskeho parlamentu [2],so zreteľom na stanovisko Hospodárskeho a sociálneho výboru [3],keďže:(1) Článok 2 (3) nariadenia (ES) č. 1868/94 [4] určuje kvóty zemiakového škrobu pre producentské členské štáty na hospodárske roky 2000/2001 a 2001/2002.(2) Podľa článku 3 (2) nariadenia (ES) č. 1868/94 sa kvóta na základe správy Komisie určenej Rade umiestni medzi producentské členské štáty s trojročnými intervalmi. Kvóty súčasne určené pre hospodársky rok 2001/2002 by sa preto mali predĺžiť na tri roky.(3) Komisia si na základe pokračujúceho vyhodnocovania v tomto sektore vyhradzuje právo prijať ostatné vhodné legislatívne návrhy pre systém zemiakového škrobu.(4) Producentské členské štáty na základe kvót prijatých na hospodársky rok 2001/2002 by svoje kvóty mali umiestniť medzi všetkých výrobcov zemiakového škrobu na obdobie troch rokov.(5) Množstvá použité navyše k subkvótam uvoľneným na hospodársky rok 2001/2002 sa v súlade s článkom 6 (2) nariadenia (ES) č. 1868/94 musia odčítať z hospodárskeho roka 2002/2003.(6) Zmena a doplnenie nariadenia (EHS) č. 1766/92 [5] nariadením Rady (ES) č. 1253/1999 [6] zahŕňa zmeny v platobnej terminológii článku 8; toto nariadenie by sa preto malo uviesť do súladu s touto terminológiou,PRIJALA TOTO NARIADENIE:Článok 1Nariadenie (ES) č. 1868/94 sa týmto mení a dopĺňa nasledovne:1. Článok 2 sa nahrádza takto:"Článok 21. Členským štátom vyrábajúcim zemiakový škrob, ktoré sú uvedené v tabuľke, sa týmto na hospodárske roky 2002/2003, 2003/2004 a 2004/2005 prideľujú tieto kvóty:(v tonách) |Dánsko | 168215 |Nemecko | 656298 |Španielsko | 1943 |Francúzsko | 265354 |Holandsko | 507403 |Rakúsko | 47691 |Fínsko | 53178 |Švédsko | 62066 |Spolu | 1762148 |2. Každý producentský členský štát pridelí kvótu uvedenú v odseku 1 medzi výrobcov zemiakového škrobu na ich použitie v hospodárskych rokoch 2002/2003, 2003/2004 a 2004/2005 v pomere k subkvótam uvoľneným pre každého výrobcu na hospodársky rok 2001/2002 pred uplatnením možných opráv podľa článku 6 (2).Subkvóty uvoľnené pre každého výrobcu na hospodársky rok 2002/2003 sa upravia s cieľom zohľadnenia akejkoľvek výšky použitej navyše ku kvóte počas hospodárskeho roku 2001/2002 v súlade s článkom 6 (2)."2. Článok 3 sa nahrádza takto:"Článok 31. Komisia predloží Rade do 30. septembra 2004 a potom v trojročných intervaloch správu o pridelení kvóty v rámci spoločenstva spolu s vhodnými návrhmi. Táto správa berie do úvahy možné zmeny v platbách výrobcom zemiakov a vývoj na trhoch so zemiakovým škrobom a obilninovým škrobom.2. Rada, konajúc na základe článku 37 dohody a na základe správy uvedenej v odseku 1, pridelí do 31. decembra 2004 a potom v trojročných intervaloch členským štátom kvótu na použitie v nasledujúcich troch hospodárskych rokoch.3. Členské štáty ohlasujú zainteresovaným subjektom podrobnosti o pridelení kvóty na ďalšie tri hospodárske roky do 31. januára 2005 a potom v trojročných intervaloch."3. Článok 7 sa nahrádza takto:"Článok 7Toto nariadenie sa nevzťahuje na výrobu zemiakového škrobu podnikmi, ktoré nenakupujú zemiaky, pre ktoré sa poskytovala platba podľa článku 8 nariadenia (EHS) č. 1766/92 a ktorým sa neposkytovala náhrada podľa článku 7 toho istého nariadenia."Článok 2Toto nariadenie nadobúda účinnosť na siedmy deň od jeho uverejnenia v Úradnom vestníku Európskych spoločenstiev.Toto nariadenie sa bude uplatňovať od 1. júla 2002.Toto nariadenie je záväzné vo svojej celistvosti a priamo uplatniteľné vo všetkých členských štátoch.V Bruseli 27. mája 2002Za RadupredsedaM. ARIAS CAŇETE[1] Ú. v. ES C 51 E, 26.2.2002, s. 368.[2] Stanovisko doručené dňa 15. mája 2002 (ešte neuverejnené v úradnom vestníku).[3] Ú. v. ES C 80, 3.4.2002, s. 46.[4] Ú. v. ES L 197, 30.7.1994, s. 4. Nariadenie naposledy zmenené a doplnené nariadením (ES) č. 1252/1999 (Ú. v. ES L 160, 26.6.1999, s. 15).[5] Ú. v. ES L 181, 1.7.1992, s. 21. Nariadenie naposledy zmenené a doplnené nariadením (ES) č. 1666/2000 (Ú. v. ES L 193, 29.7.2000, s. 1).[6] Ú. v. ES L 160, 26.6.1999, s. 18.--------------------------------------------------